dh-unibe/image-text_koenigsfelden-charters-post-1500 huggingface dataset:
Ich, Uͦlrich Thùnder von Flums, altaman̄ in der graufschaft
Sanngans, bekenn mich offennlich mit dem brieff, das
uffhuͤt siner date ✳ der erwuͤrdign̄ und wolgepornn̄ frown̄,
frow Appollonia, aͤptissin ✳ des erwuͤrdign̄ gotzhuses zuͦ Kuͤngsfeldn̄
und graͤffin von Hohn̄berg, ✳ miner gneͣdign̄ frown̄, ✳ und ires
convents daselbs, hofmeister, mit namen Heinrich Sutter, ✳ fuͤr
mich, ✳ als ein gewalthaber des ersamēn und wysen Heinrichn̄
von Gabertuͣls zuͣ Oberschan gesessen und derzit des wolgepornnen hr̄n, ✳ hnˀ Ennͣdris, grave zu Sonnembgˀ, truchsaͤssn̄
zu Waltpurg und her̄n zu Sanngans ꝫcꝭ, mins gnedign̄ hr̄n
gesetztn̄ lanndamans in der gemelttn̄ graufschaft, ✳ komen ist
und erzalt vor mir, ✳ wie das die gemelt min gnedig frow
und ir convent ✳ eins ✳ und die erbern und wysen schultheis,
raͤtte und gemein burgˀ der stat Brugk ✳ annderteils ✳ speͣnn
und stouͤsse zusamēn hettn̄, ✳ der wunn, weid, wäld, hoͤltzer
und des eichellen schuts halb, so dann dem sloss Habspurg
zuͦgehoͤrttn̄. dartzuͦ aber die gmeltn̄ von Brugk ouch vˀmeintn̄
gerechtigkeit zehabn̄, ✳ mit mer worttn̄ ꝫcꝭ. nun syen dis nachbeneͣmptn̄ ꝑsonen mit namen: ✳ Hanns Aman̄, ✳ Matheus Stuͤly,
Hanns und Rüde Custer, all vier von Flums, ✳ Hanns und Jos
die Verlornen von Porttels ✳ und Stoffel Meiger von Meils, ✳ die
all von gepots wegn̄ ✳ unnder ougn̄ stuͦndn̄ ✳ by den fromen
und vestn̄ Petterman und Ruͦdelffn̄ von Griffensee, ✳ minen liebn̄
junckhern̄, saͤlign̄, ✳ die dan̄ das sloss Habspurg mit holtz, veͣld
und aller annderer siner zuͦgehoͤrung ingehabtt und besessen
hettn̄, ✳ dienende gewesn̄, ✳ darumb so truwtte er, inen weˀ wissend,
das die genantn̄ von Griffenseeͣ soͤlich wunn, weid, weld, hoͤltzer
und den eichelln̄ schutt zu irn̄ hanndn̄ inngehabt, genossen
und vor den von Brugk und menglichm̄ geschirmt habn̄.
deszhalb er kuntschaft ✳ von inen zuͦhabn̄ und vor den
strenngn̄ und vestn̄, fuͤrsichtign̄ und wisen schultheissen
und rautt der statt Bern̄, minen gnedign̄ hrnˀ, ✳ byzüpringn̄
nodt sye. und batt mich daruff sy ze unnderwisen in der
waurheit und dem rechtn̄ zuͦlieb, hierumb kuntschaft ze
sagn̄ sovil inen des wissend were. das alles ich nuͣn,
siner pitt nach, ✳ die mich bedunckt hat, ✳ billich sin ✳ und
ouch umb das kuntschaft der waurheit dem begerendn̄ nit
zuͦversagn̄, sunnder zuͦgebn̄ ist ✳ mit den gemelttn̄ ꝑsonen
geschaft hab und uff das so sint sy all, ✳ usgenomen
Matheus Stuͤly, dar gestanndn̄ ✳ und habend by irën hierumb
geswornen̄ eidn̄, niemans zuͦlieb noch zuͦleid dan̄ umb fuͤrdrung der waurheit und des rechtn̄ willn̄ einhelliglich
also gesagt, so lanng und yeder by den obgemeltn̄
minen junckhrnˀ, saͤlign̄, ✳ einem vor dem anndnˀ nach
dienende gestanndn̄ syen, so habn̄ sy von den selbn̄
minen junckhrnˀ, ✳ by welichm̄ yeder dan̄ gewesn̄ ist, ✳ gehoͤrtt ✳ und inen sye ouch anndrs nit zuwissen, ✳ dann das
holtz, veͣld, wunn, weid und der eichelln̄ schutt, so gein
Habspurg gehoͤrtt, ✳ nieman gerechtigkeit zuͦniessn̄ ✳ noch genossen hab, ✳ dann allein die, ✳ so Habspurg inngehabt hand.
inen sye ouch von den selbn̄ minen junckhrnˀ ✳ bevolhn̄
gewesen, soͤlich holtz, veld, wunn, weid und eichelln̄ schut
zuͦ iͤren hanndn̄ zuͤschirmen ✳ und habn̄ nie gehoͤrt noch gesehn̄, das die von Brugk noch nieman by den selbn̄ zitn̄
in Habspurgˀ holtz ✳ mit behuͤrttettm̄ ald beruͣrttettm̄ vaͤch
nie gefarn̄ syen. ✳ und wa aber die von Prugk das gethàn
habn̄ woͤltten, so hettn̄ sy das innamen und von bevelch miner junckhrnˀ ✳ nit gestattet. sy haben aber wol
der von Prugk vaͤch gesehn̄ unndr Habspurger holtz
im veld by der Aròw uff und nider uff den ruͤtnien
gon und her widerumb gegn̄ der swoͤstern hus unndmˀ
holtz usz. ✳ ouch habn̄ sy die von Brugk, ✳ wann die
✳
in Habsbpurgˀ waͤld, holtz, huͤwn̄ ✳ helffn̄ und jehn̄ pfruͣndn̄,
dann sovil nur, so sagt Hanns Vˀlorn̄, er sye junckher
Pettˀmans, saͤlign̄, und junckher Hannsen von Gryffensee,
der noch in lebn̄ ist, ✳ vaͤchknecht alda gesin, ✳ und wann dr
von Prugk gemein vaͤch hirtt ✳ gein Habspurgˀ holtz heruszfuͤre ✳ und an den weg kaͤm, ✳ der an Habspurgˀ haldn̄ hin gat,
so sye er ettwin sprechend zuͦ im ganngn̄, ✳ das er nit uͤber
den weg uff in das holtz fuͤre, ✳ oder er weltte in vˀpfennd₎.
und ettwin so were dem hirttn̄ eni kuͣ odˀ zwuͣ ✳ uͤber den weg
uff in das holtz gelauffn̄. ✳ die tryb dan̄ der hirtt widerumb
herab und fuͤre von dannen. ✳ ✳ es sagt ouch Jos Vˀlorn̄
sovil meͣr: ✳ wie das der altt Buͤlant von Brugk eins
mals in Habspurgˀ wald holtz gehown̄ hab. ✳ dem ging
er nach in die statt und vˀpfanndtte in alda mit hilff
des weibels Caspar Oͤtterlis. ✳ der sagtte im ✳ der Buͤlant muͦste
noch dannocht der statt ein bus dartzuͣ gebn̄. so dann sagt
ouch Stoffel Meigˀ sovil mer: er sye minˀ junckhrnˀ obgenant
knecht vor und nach by zweintzig jarn̄ gesin ✳ und uff ein zit
so yltte er einem von Brugk, ✳ der in dem obgenantn̄ wald
holtz gehown̄ hatt, ✳ nach unntz an den Suͤssenbach ✳ und vordertte dem pfannd an, ✳ des sich nuͣn derselb zuͦgebn̄ widertt.
do spraͤch er zuͦ im: ✳ wilttn dan̄ mir nit pfannd gebn̄, so wil
ich dich in der statt vˀclagn̄, so muͣstn von yedm̄ stumpn̄
v  gebn̄, dann mir habn̄d Ludwig Effinger und Heinrich
Schmid, beid schultheissen zu Brugk, gesagt, ✳ Habspurgˀ
holtz hab die gerechtigkeit ✳ als in Krapffinen. und uff die wortt
so geb der selb von Prugk im pfannd. itm̄, so hat Matheus
Stuͤly von Flums gesagt, er sye minˀ junckhrnˀ von Griffense,
namlich junckhˀ Pettermans, salign̄, und yetz junckhˀ Hannsn̄
schaffnˀ gesin, ✳ und sye in iren geschaͤftn̄ uff und nidˀ
gerittn̄ und hab nie anndrs gehoͤrtt, dann das nieman
gerechttigkeit in Habspurgˀ holtz und an der weid gehabt
hab, ✳ dann das ✳ das alles allein zuͦ Habspurg gehoͤrt hab
und wer dar inn holtz huͤwe, ✳ den pfanndte minˀ junckhrnˀ
knecht, anndrs sye im nit wissend. und hatt sin sag och
zun heilign̄ gesworn̄. ✳ und wan nuͣn soͤlich sagn̄ vor
mir, obgenanttn̄ Uͦlrichn̄ Thùndr, als eim gewalthaber
als obstatt, ✳ eign̄ gehoͤrt und ingenomen sint, das ich
ouch by minem eid ✳ und als hach ich ein warheit redn̄
sol, ✳ sag, ✳ so hab ich des zuͣ urkund uff des hofmeistsˀ
muͣtung ✳ min eign̄ insigel, doch mir und den gezugn̄
one schad in disen brieff gedrugkt. und im den vˀsigelt
gebn̄ uff sanndt Michels aubent anno ꝫcꝭ
lxxxjmo.
Staatsarchiv
AARGAU
Königsf. 806 .
kuntsch̄ der von Kùngsfeld₎ von ir weydgaͦngen
weg₎ gegen den vom Brugg und
1484 ✳
Küngsfelden bùrg ✳
streitigen weydtgangs ùndt
acherùmb halb ✳
Flums
K ✳ T ✳ 123 ✳